alexandrainst/scandi-wiki huggingface dataset:
The Super Mario Bros. Super Show!

The Super Mario Bros. Super Show! er et amerikansk animert barneprogram som ble sendt på amerikansk TV i 1989. Det var basert på Nintendo-spillet Super Mario Bros. Mario ble spilt av den amerikanske fribryteren Lou Albano. Luigi som er hans bror, ble spilt av den canadiske skuespilleren Danny Wells.

Format 
Hver episode er delt inn i tre deler. Den første og siste delen av episoden er "ekte" film, spilt inn i et studio som skulle illustrere Mariobrødrenes rørleggerverksted i Brooklyn. I disse sekvensene må Mario og Luigi løse ett eller annet slags problem, ofte får de også besøk av en gjest. Gjesten er vanligvis en tv-kjendis som Nedra Volz, Norman Fell, Donna Douglas, Eve Plumb, Vanna White, Jim Lange, Danica McKellar, Nicole Eggert, Clare Carey og Brian Bonsall eller sportsmenn som Lyle Alzado, Magic Johnson, Roddy Piper og Sgt. Slaughter. 
Den midterste sekvensen er tegnefilm som handlet om Mario og Luigi som sammen med Prinsessen og Toad jaktet på Kong Koopa i forskjellige settinger. Mario og vennene hans klarer alltid å stanse Koopas planer, men Koopa klarer også alltid å stikke av på slutten. Ofte (men ikke alltid) har disse animerte sekvensene en løs tilknytning til temaet i live-action-delen av episoden. Albano og Wells ga også stemmer til Mariobrødrene i disse sekvensene, øvrige roller ble stemmegitt av forskjellige stemmeskuespillere, de fleste fra Canada.

På norsk

Serien er dubbet til norsk to ganger. Et lite antall episoder ble dubbet for utgivelse på video tidlig på 1990-tallet. Kun de animerte delene av episodene var med på disse utgivelsene, live-action-sekvensene var redigert bort. Denne versjonen er kjent for sin litt uortodokse oversettelse og endring av navnene på enkelte av figurene,  blant annet ble Koopas navn endret til "Kong Krutt".
Omtrent ti år senere ble serien oversatt og dubbet på nytt med nye stemmer for visning på Fox Kids. Denne gangen ble også de "levende" sekvensene dubbet og episodene ble vist i sin opprinnelige form. I denne versjonen ble figurenes originale navn beholdt.

Oppfølgere
Serien fikk to oppfølgere, The Adventures of Super Mario Bros. 3 fra 1990 og Super Mario World fra 1991 basert på videospillet med samme navn.

Referanser

Eksterne lenker 

Animerte barneserier fra USA
Animerte eventyrserier fra USA
TV-serier fra 1980-årene, fra USA
Lou Albano

Lou Albano (født 29. juli 1933, død 14. oktober 2009) var en amerikansk fribryter. Lou spilte i TV-serien The Super Mario Bros. Super Show!.

Referanser

Eksterne lenker 
 
 
 
 

Fribrytere fra USA
Qalqilya

Qalqilya (arabisk: ; hebraisk: ) er en palestinsk by på Vestbredden. En stor andel av innbyggerne er bønder, og vedvarende kontakt med israelske bønder i forkant av opprettelsen av Israels barriere på Vestbredden er årsaken til at mange i Qalqilya er flerspråklige. Byen ligger på Vestbreddens nærmeste punkt til Middelhavet, 12 km fra kysten. I 2006 hadde byen totalt 38 000 innbyggere og var omringet av barrieren, med en smal åpning i øst som er kontrollert av israelere.

Referanser

Eksterne lenker 
 

Byer på Vestbredden
Oldenburg in Holstein

Oldenburg in Holstein er en amtsfri kommune i kretsen Øst-Holstein i Schleswig-Holstein, Tyskland. Byen ligger ved Østersjøen, omtrent 50 km nordover (i luftlinje) for Lübeck. Kommunen blir omkranset av Oldenburglands amt, men er ikke en del av dette.

Oldenburgs vennskapsby er Bergen auf Rügen i Mecklenburg-Vorpommern.

Barokkmaleren Johann Liss, som levde på 1700-tallet, ble født i Oldenburg.

Eksterne lenker 
 

Kommuner i Øst-Holstein
Byer grunnlagt i 1233
US Open 2001 (tennis)

US Open 2001. US Open er en Grand Slam-turnering i tennis som blir spilt i Flushing Meadows i bydelen Queens i New York. US open i 2001 ble arrangert i perioden 27. august til 9. september. Lleyton Hewitt beseiret Pete Sampras i herrefinalen i single og Venus Williams vant damefinalen over sin søster Serena Williams.

Menn (single)

Kvartfinaler

Semifinaler

Finale

Kvinner (single)

Åttendelfinaler

Kvartfinaler

Semifinaler

Finale

Doublefinaler

Eksterne lenker
 ITF Menn, Kvinner

US Open (tennis)
Tennis i 2001
Sport i USA i 2001
Oslo og Akershus vernepleierhøgskole

Oslo og Akershus vernepleierhøgskole er en tidligere høgskole for vernepleierutdanning, etablert i 1990. Oslo og Akershus vernepleierhøyskole holdt til i lokaler ved Emma Hjorths Hjem. Utdanningen ble i 1994 innlemmet i den nye Høgskolen i Akershus, og er nå flyttet til Lillestrøm.

Skolen ble etablert som en fusjon mellom Oslo vernepleierhøgskole (etablert i 1969) og Vernepleierutdannelsen ved Emma Hjorths Hjem. Vernepleierutdannelsen i Norge har utsprint i internopplæring ved Emma Hjorth fra 1949, initiert av overlege Ole Bull Munch. Dette ble videreført i ett- og to-årige kurs i 1950-årene. I 1961 begynte en treårig vernepleierutdannelse på Emma Hjorths Hjem. I 1981 ble utdannelsen definert som høyskoler. I 1986 ble driften overført fra fylket til Staten.

Referanser 

Tidligere høgskoler i Norge
Utdanningsinstitusjoner etablert i 1990
Utdanningsinstitusjoner etablert i 1969
Utdanningsinstitusjoner etablert i 1961
Tidligere skoler i Bærum
US Open 2002 (tennis)

US Open 2002. US Open er en Grand Slam-turnering i tennis som blir spilt i Flushing Meadows i bydelen Queens i New York. US open i 2002 ble arrangert i perioden 26. august til 7. september. Pete Sampras beseiret sin landsmann Andre Agassi i herrefinalen i single og Serena Williams vant damefinalen over sin søster Venus Williams.

Menn (single)

Kvartfinaler

Semifinaler

Finale

Kvinner (single)

Kvartfinaler

Semifinaler

Finale

Doublefinaler

Eksterne lenker
 ITF Menn, Kvinner

US Open (tennis)
Tennis i 2002
Sport i USA i 2002
Otsjor

Otsjor (russisk: Очёр) er en by i Perm kraj i Russland. Den ligger ved elva Otsjor (ei sideelv til Kama), rundt 90 km vest for Perm.  Innbyggertall: 15 563 (folketelling 2002), 16 352 (folketelling 1989).

Den ble grunnlagt i 1759. Bystatus ble innvilget i 1950.

I nærheten av Otsjor er det siden 1952 gjort en rekke viktige funn av permiske fossile reptiler (spesielt therapsida).

Referanser

Eksterne lenker 
 

Byer i Perm kraj
Bosetninger etablert i 1759
Stjärnsund

Stjärnsund er et sted i Hedemora kommune, Dalarnas län. Stjärnsund ligger 28 km nord for tettstedet Hedemora.

Eksterne lenker
 Stjärnsunds offisielle hjemmeside

Hedemora kommune
US Open 2003 (tennis)

US Open 2003. US Open er en Grand Slam-turnering i tennis som blir spilt i Flushing Meadows i bydelen Queens i New York. US open i 2003 ble arrangert i perioden 25. august til 7. september. Andy Roddick beseiret Juan Carlos Ferrero i herrefinalen i single og Justine Henin-Hardenne vant damefinalen over sin landsmann Kim Clijsters.

Menn (single)

Kvartfinaler

Semifinaler

Finale

Kvinner (single)

Kvartfinaler

Semifinaler

Finale

Doublefinaler

Eksterne lenker
 ITF Menn, Kvinner

US Open (tennis)
Tennis i 2003
Sport i USA i 2003
Rusere

Rusere (russisk: Rus) er betegnelsen på en folkegruppe i Øst-Europa som skal ha grunnlagt Kyivriket.

Nestorkrøniken oppgir Skandinavia som opprinnelsessted for ruserne. Dette har også vært hovedteorien i tradisjonell, vesteuropeisk forskning, og ble først foreslått av August Ludwig von Schlözer og Gottlieb Siegfried Bayer på 1700-tallet. Mange historikere mener at området som nå heter Roslagen kan ha gitt navn til ruserne. Jamfør med at Sverige heter Ruotsi på finsk og Rootsi på estisk.

I Russland og i det tidligere Sovjetunionen mente imidlertid de fleste forskere at betegnelsen kom fra elven Ros i Ukraina.

Rusere er også beskrevet av den arabiske historikeren Ahmad ibn Fadlan.

Se også
Varjager

Referanser 

Etniske grupper i Europa
US Open 2004 (tennis)

US Open 2004. US Open er en Grand Slam-turnering i tennis som blir spilt i Flushing Meadows i bydelen Queens i New York. US open i 2004 ble arrangert i perioden 27. august til 12. september. Roger Federer beseiret Lleyton Hewitt i herrefinalen i single og Svetlana Kuznetsova vant damefinalen over sin landsmann Jelena Dementjeva.

Menn (single)

Kvartfinaler

Semifinaler

Finale

Kvinner (single)

Kvartfinaler

Semifinaler

Finale

Doublefinaler

Eksterne lenker
 ITF Menn, Kvinner

US Open (tennis)
Tennis i 2004
Sport i USA i 2004
Tulkarem

Tulkarem eller Tulkarm (arabisk:  Ṭūlkarm; hebraisk: ) er en palestinsk by i guvernementet Tulkarem, i den nordvestlige delen av Vestbredden. I 2014 hadde byen estimert 70 100 innbyggere, inkludert den nærliggende flyktningleiren. Landområdet dekker et areal på 28 793 dunam.

Referanser

Eksterne lenker 
 

Byer på Vestbredden
Tsjerdyn

Tsjerdyn (russisk: Че́рдынь) er en by i Perm kraj i Russland. Den ligger ved elva Kolva, rundt 270 km nord for Perm. Innbyggertall: 5 756 (folketelling 2002).

Tsjerdyn blir markedsført for turister som hovedstaden i det forhistoriske Store Perm, men primærkildene for denne informasjonen finnes ikke. Byen ble tatt av russerne i 1472, men ble fortsatt styrt av lokale «fyrster» til 1505. 

Byen er også kjent som Osip Mandelstams eksilsted i 1934.

Se også 
 Store Perm

Referanser

Eksterne lenker 
 
 Guide til Tsjerdyn

Byer i Perm kraj
San Luis Obispo

San Luis Obispo er en by i San Luis Obispo County i den amerikanske delstaten California. Byen ligger omtrent midt i mellom San Francisco og Los Angeles, ikke langt fra stillehavskysten.

San Luis var opprinnelig en misjonsstasjon. Byens navn er spansk for «St. Ludvig, biskopen». Navnet kommer fra biskop Ludvig av Toulouse.

Byen har et innbyggertall på 45 119 (2010). San Luis domineres av universitetet California Polytechnic State University, og en stor andel av byens innbyggere er studenter.

Eksterne lenker 
 

Byer i San Luis Obispo County
Byer i California
Wye-avtalen

Wye-avtalen var en politisk avtale for å innføre en interimsavtale fra 28. september 1995, kjent som Oslo 2-avtalen, som var satt sammen av USA og gjaldt Israel og den palestinske selvstyremyndigheten. Den tidligere interimsavtalen omhandlet Vestbreddens og Gazastripens fremtid. Wye-avtalen ble sluttført den 23. oktober 1998, og ble forhandlet frem ved Wye River i Maryland.

Avtalen holdt på å falle i grus på den siste forhandlingsdagen. Israels statsminister Benjamin Netanyahu hadde bedt USAs president Bill Clinton om å løslate Jonathan Pollard, en amerikansk etterretningsoffiser i marinen, som hadde vært i fengsel med livstidsdom siden 1985 for å ha gitt klassifisert informasjon til Israel. Store uenigheter fulgte, hvor Netanyahu hevdet at Clinton hadde lovet å frigi Pollard, mens Clinton forsvarte seg med at han bare hadde lovet å «undersøke» saken. Det ble også rapportert om at daværende direktør for CIA, George Tenet, hadde truet med å trekke seg fra jobben dersom Pollard ikke ble sluppet fri.

Avtalen ble til slutt underskrevet av Netanyahu og PLOs formann Yasir Arafat på Det hvite hus. President Clinton hadde en nøkkelrolle som offisielt vitne.

Den 17. november 1998 ble Wye-avtalen godkjent av Israels nasjonalsamling Knesset, med totalt 120 representanter, med 75 stemmer for og 19 imot.

På grunn av palestinske selvmordsbombinger i 2000 og Israels motangrep som en reaksjon på dette, noe som medførte utbruddet av den andre intifada, er Wye-avtalens betingelser og mål fortsatt ikke innført.

Referanser

Eksterne lenker 
Knessets offisiell tekst til Wye River-avtalen med lenke til hebraisk versjon
Knesset godkjenner Wye
"The Wye River Memorandum and Israeli Settlements" av Geoffrey Aronson, 1999 informational brief with The Palestine Center.
Middle East Official Texts on the United States Embassy official site (Hyperlinks; see Ongoing Peace Efforts 1998 (Archived documents)
Avtalen: Joint Statement of the President of the United States and the Prime Minister of Israel (Pressemelding fra Det hvite hus 31. oktober 1998, lagt ut i arkivene på den offisielle nettsiden til den amerikanske ambassaden)
Midtøsten-samtaler, Wye River, 16.–23. oktober 1998 hos nettsiden til USAs ambassade
Bilder fra USAs ambassade av samtalene (oktober 1998)

Midtøstens historie
Forholdet mellom Israel og Palestina
Internasjonale avtaler
Traktater av 1998
1990-årene i Israel
Taba-forhandlingene

Taba-forhandlingene var en rekke samtaler mellom Israel og Den palestinske selvstyremyndigheten, som varte fra 21.–27. januar 2001 i Taba på Sinaihalvøya. Dette var fredsforhandlinger som var rettet mot å få en slutt på Israel-Palestina-konflikten. Forhandlingene falt til slutt i grus, selv om man kom nærmere en løsning enn ved tidligere forsøk.

Forholdet mellom Israel og Palestina
Midtøsten
Hendelser i 2001
Nabil Amr

Nabil Amr (født 1947 i Dura, Hebron) er en palestinsk diplomat og politiker. Han var i 2003 informasjonsminister i Mahmoud Abbas' regjering og før det minister for parlamentariske saker i Arafats regjering. Han har gjort seg kjent som en pragmatiker og har stått i spissen for krav om reformer av selvstyremyndighetene i Palestina. Han har flere ganger uttrykte seg kritisk til Arafats lederstil, og senere også til Abbas.

Amr var på begynnelsen av 1990-tallet palestinsk ambassadør i Russland. Han ble innvalgt i Palestinas lovgivende forsamling i 1996. Utover 1990-tallet og 2000-tallet var han politisk rådgiver, minister, forhandler og parlamentsmedlem. I perioden 2006-07 var han rådgiver for president Abbas og fra 2008 til 2009 palestinernes ambassadør i Kairo.

I 2004 ble Amr banket og skutt i ene beinet av en ukjent bande, men ble ikke livstruende skadet.

Bakgrunn 
Amr er utdannet innen juss og media ved Universitetet i Damaskus i Syria. Han er forfatter av tre bøker: Testimonies from the Battlefield, (om krigen i Beirut), 1000 Days in Moscow, (om Sovjetunionens fall) og The Days of Siege and Love. Han er grunnleggeren av avisa al-Hayat al-Jadida og var i 10 år leder for radiokanalen Voice of Palestine.

Referanser 

Personer fra guvernementet Hebron
Palestinske politikere
Fødsler i 1947
Bazhong

Bazhong (kinesisk: 巴中; pinyin: Bāzhōng; Wade-Giles: Pā-chūng) er et byprefektur i den kinesiske provins  Sichuan. 

Det er på 2.301 km², og har 3 561 000 innbyggere, hvorav 455.000 i dets urbane senter.

Administrative enheter 
Byprefekturet Bazhong har jurisdiksjon over ett distrikt (区 qū) og 3 fylker (县 xiàn).

Eksterne lenker 
 Offisielle nettside 
 Infoside 
 Kart over Bazhong 
 Panoramabilder fra Bazhong 
 Cliffside Statues of Nankan
 Nankan moya zaoxiang 

Byprefekturer i Sichuan
Dazhou

Dazhou (Forenklet kinesisk: 达州; tradisjonell kinesisk: 達州; pinyin: Dázhōu; Wade-Giles: Tá-chōu) er et byprefektur i den kinesiske provins Sichuan.

Administrative enheter
Byprefekturet Dazhou har jurisdiksjon over ett distrikt (区 qū), ett byfylke (市 shì) og 5 fylker (县 xiàn).

Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.

Eksterne lenker 
 Offisielle sider 
 Dazhou 
 Kart over Dazhou

Byprefekturer i Sichuan
Deyang

Deyang (forenklet kinesisk: 德阳; tradisjonell kinesisk: 德陽; pinyin: Déyáng) er et byprefektur i den kinesiske provinsen Sichuan.

Kulturminner
Konfuciustempelet i Deyang (Deyang wenmiao, 德阳文庙) ble i 2001 oppført på Folkerepublikken Kinas liste over kulturminner.

Byprefekturet er dessuten kjent for et vinbryggeri kalt Jiannanchun i byfylket Mianzhu og for museet og det arkeologiske utgravningsfeltet Sanxingdui i byfylket Guanghan om den gamle shu-kulturen. Det ble avdekket og utviklet fra 1986. Det har også en vakker innsjø ved navn Jinghu-sjøen.

Administrative enheter 
Byprefekturet Deyang har jurisdiksjon over ett distrikt (区 qū), 3 byfylker (市 shì) og 2 fylker (县 xiàn).

Samferdsel

Jernbane
Baoji-Chengdu-jernbanen løper gjennom området. Den knytter Baoji i naboprovinsen Shaanxi til Chengdu i Sichuan.

Vei
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.

Eksterne lenker 
  
 Infoside 
 Kart over Deyang
 Foto fra Deyang hos Panoramio
 Deyang wenmiao

Byprefekturer i Sichuan
Doctor Zhivago

Doctor Zhivago er en amerikansk romantisk storfilm fra 1965, regissert av David Lean og basert på Boris Pasternaks roman av samme navn (1957). Hovedperson er den russiske legen og poeten Zhivago som dras inn i de dramatiske begivenhetene i Russland i perioden 1913-22: den russiske revolusjon, første verdenskrig og den russiske borgerkrigen. I tillegg til de ytre begivenhetene har han et komplisert kjærlighetsforhold til Lara som han ikke er gift med. Rollen som dr. Zhivago spilles av Omar Sharif, Lara spilles av Julie Christie, hans kone av Geraldine Chaplin, og andre kjente skuespillere som Rod Steiger og Alec Guinness medvirker. 

Filmen fikk fem Oscar-priser og fem Golden Globe.

Handling

Filmens handling utspiller seg i Russland i årene 1913-1922. Jurij Zhivago mister sine foreldre i meget ung alder og flytter inn hos venner av familien. Med årene blir han forelsket i familiens datter, Tonja. De gifter seg og får barn. Jurij er både poet og lege, og da revolusjonen bryter ut, får han etter hvert ansvaret for et større feltsykehus. Etter revolusjonen faller han i unåde og sendes i eksil til Ural, hvor han blir tvunget til å leve isolert. Der slites han mellom forpliktelsene til sin kone og sin store kjærlighet Lara.

Om filmen

Publikum og økonomi 
Filmen ble en stor kommersiell suksess og spilte inn så mye som 111 millioner dollar i USA alene. Den ligger (per 2019) på en åttendeplass over de mest innbringende filmene i USA gjennom tidene. Summen den spilte inn tilsvarer 1,13 milliarder dollar i dagens pengeverdi (2018).

Filmen ble i hovedsak innspilt i Spania og Finland, og ble ikke tillatt vist i Russland før 1994. Produksjonskostnadene var på 11 millioner dollar.

Anmelderne 
Filmen fikk blandet mottakelse av kritikerne i sin samtid. Kritikken gikk blant annet ut på at filmen var for lang, samt påstander om at den trivialiserte de historiske hendelsene. Filmen har imidlertid blitt bedre behandlet i ettertid og har oppnådd 83 % på Rotten Tomatoes.

VGs anmelder gav den terningkast fem.

Priser
Filmen ble tildelt flere priser. Blant annet fem Oscar-priser (scenografi, musikk, foto, kostyme og adaptert manus) og fem Golden Globes (inkludert beste film). Den ble også nominert til Gullpalmen.

Annet 
Filmen finnes i ulike versjoner med så forskjellig spillelengde som 160- og 200 minutter.

Maurice Jarre komponerte filmmusikken, blant annet gjennomgangsmelodien «Lara's Theme».

I rollene
(utvalg)
Omar Sharif: Dr. Jurij Zjivago
Julie Christie: Larissa (Lara) Antipova
Alec Guinness: Gen. Jevgraf Zjivago
Klaus Kinski: Kostojed Amourski
Geraldine Chaplin: Tonja Gromeko
Rod Steiger: Viktor Komarovskij
Ralph Richardson: Aleksandr Gromeko
Siobhán McKenna: Anna Gromeko
Tom Courtenay: Pasja (Pavel) Antipov (Strelnikov)

Referanser

Eksterne lenker
 
 Filmtrailer

Romantiske dramafilmer fra USA
Historiske filmer fra USA
Krigsfilmer fra USA
Filmer fra 1965
Filmer basert på bøker
Engelskspråklige filmer
Vinnere av Sølvklumpen
Filmer lagt til Russland
Ziyang (Sichuan)

Ziyang (forenklet kinesisk: 资阳; tradisjonell kinesisk: 資陽; pinyin: Zīyáng; Wade-Giles: Tzū-yáng) er et byprefektur i den kinesiske provinsen Sichuan.

Administrative enheter 
Byprefekturet Ziyang har jurisdiksjon over ett distrikt (区 qū), ett byfylke (市 shì) og 2 fylker (县 xiàn).

Samferdsel

Jernbane
Chengdu-Chongqing-jernbanen betjener området; den fører fra Chengdu til Chongqing.

Vei
Kinas riksvei 321 løper gjennom området. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i Sichuan.

Eksterne lenker 
  
 Infoside 
 Kart over Ziyang

Byprefekturer i Sichuan
Sarapul

Sarapul (russisk: Сарапул) er en by i Republikken Udmurtia i Russland. Den ligger ved elva Kama, rundt 50 km sørøst for Izjevsk. Ved folketellingen i 2010 hadde byen 101 381 innbyggere.

Det antas at navnet «Sarapul» stammer fra tsjuvasjisk og betyr «gul fisk» (tsjuvasjisk: сарă пулă).

Bosetningen oppsto på 1500-tallet. Befolkningen levde hovedsakelig av kornhandel og fiske. 
I 1780 fikk bosetningen innvilget byrettigheter. Mange av Udmurtias arkitektoniske fortidsminner ligger i Sarapul. De vakreste bygningene er kjøpmannhusene og kirkene.

Sarapul er en industriby med vekt på maskinteknikk og radioelektronikk.

Referanser

Eksterne lenker 
 
 Offisielt nettsted for Udmurtia

Byer i Udmurtia
Nikola Karabatić

Nikola Karabatić (født 11. april 1984 i Niš i Serbia) er en fransk håndballspiller som spiller for Paris Saint-Germain Handball og for Frankrikes herrelandslag i håndball.

Med landslaget har han vunnet to gullmedaljer i OL (OL 2008 og OL 2012), fire gullmedaljer i VM (VM 2009, VM 2011, VM 2015 og VM 2017), tre europamesterskap (EM 2006, EM 2010 og EM 2014).

Han har tidligere bl.a. spilt ni sesonger for Montpellier HB, og er en av verdens beste i sin posisjon. Han ble kåret til «Verdens beste håndballspiller» for håndballåret 2007 av det internasjonale håndballforbundet (IHF).

Karriere 
Karabatić debuterte på landslaget 2. november 2002. Han spilte på laget som vant EM 2006, OL 2008, VM 2009, EM 2010, VM 2011, OL 2012, EM 2014, VM 2015 og VM 2017. Han har dessuten sølvmedalje fra OL 2016 og bronsemedaljer fra VM 2003, VM 2005 og EM 2008.

Karabatic begynte sin profesjonelle karriere i den franske toppklubben Montpellier HB. Der ble han fransk mester i 2002, 2003, 2004 og 2005. Han har også vunnet Champions League med klubben i 2003. Han spilte for den tyske klubben THW Kiel, og ble tysk mester i 2006, 2007, 2008 og 2009, og vant EHF Champions League i 2007. Sommeren 2009 forlot han Tyskland og kom tilbake til Montpellier HB. Etter sin hjemkomst vant Karabatic den franske ligaen tre ganger (2010, 2011 og 2012). Han hadde et kort opphold i Pays d'Aix Université Club handball (Aix-en-Provence) mellom februar og juni 2013. Fra 2013 til 2015 spilte han for FC Barcelona.

Karabatić er ridder av Æreslegionen.

Han tok sølv under Sommer-OL 2016.

Referanser

Eksterne lenker 
 
 
 

Franske håndballspillere
Serbiske håndballspillere
Olympiske mestere for Frankrike
Verdensmestere i håndball
Europamestere i håndball
Deltakere for Frankrike under Sommer-OL 2004
Håndballspillere under Sommer-OL 2004
Medaljevinnere under Sommer-OL 2008
Deltakere for Frankrike under Sommer-OL 2008
Håndballspillere under Sommer-OL 2008
Spillere i Håndball-EM 2010 for menn
Spillere i Håndball-VM 2011 for menn
Spillere i Håndball-EM 2012 for menn
Medaljevinnere under Sommer-OL 2012
Deltakere for Frankrike under Sommer-OL 2012
Håndballspillere under Sommer-OL 2012
Spillere i Håndball-VM 2013 for menn
Spillere i Håndball-EM 2014 for menn
Spillere i Håndball-VM 2015 for menn
Spillere i Håndball-EM 2016 for menn
Deltakere for Frankrike under Sommer-OL 2016
Håndballspillere under Sommer-OL 2016
Spillere i Håndball-VM 2017 for menn
Spillere i Håndball-EM 2018 for menn
Spillere i Håndball-VM 2019 for menn
Spillere i Håndball-EM 2020 for menn
Deltakere for Frankrike under Sommer-OL 2020
Håndballspillere under Sommer-OL 2020
Personer fra Nis
Medaljevinnere under Sommer-OL 2020
Olympiske medaljevinnere i håndball
THW Kiel

THW Kiel er en tysk håndballklubb fra Kiel, som spiller sine kamper i Sparkassen-Arena. Moderklubben THW Kiel e.V. ble grunnlagt 4. februar 1904, mens håndballavdelingen ble grunnlagt i 1923. Håndballavdelingen har i dag 380 medlemmer. Bundesliga-laget THW Kiel ble ikke grunnlagt før 1. juli 1992, da under navnet THW Kiel Handball-Bundesliga GmbH. Siden den gang har THW Kiel vært det mest suksessfulle laget i den tyske Bundesligaen.

Seiere 
THW Kiel er det mestvinnende laget i tysk håndball. 

1. Bundesliga (21):
1957, 1962, 1963, 1994, 1995, 1996, 1998, 1999, 2000, 2002, 2005, 2006, 2007, 2008, 2009, 2010, 2012, 2013, 2014, 2015, 2020, 2021

Den tyske cupen (9): 
1998, 1999, 2000, 2007, 2008, 2009, 2011, 2012, 2013

EHF Champions League (4): 
2007, 2010, 2012, 2020

EHF Men's Champions Trophy (1):
2007

Tidligere stjerner 
Blant THW Kiels tidligere stjerner finner vi Magnus Wislander (Verdens beste spiller 1990), Henning Fritz (Verdens beste spiller 2004), Frode Hagen, Andrei Xepkin og Klaus-Dieter Petersen (Tidligere tysk landslagskaptein).

Spillerstall 2008-2009

Referanser

Eksterne lenker 
 

Håndballag i Tyskland
Sport i Schleswig-Holstein
Idrettslag etablert i 1904
1904 i Tyskland
Kiel